# Vanil·lina

La vanil·lina o metil vanil·lina és un compost orgànic amb la fórmula molecular C₈H₈O₃, present a la beina de la vainilla. És un sòlid cristal·lí de color blanc, soluble en cloroform i èter.
La vanil·lina es produeix industrialment i s'empra com agent saboritzant en aliments i begudes i en l'elaboració de fragàncies i perfums. De la mateixa forma s'utilitza l'etil vanil·lina, una substància més cara però que presenta unes notes molt més fortes.

## Aplicacions

L'ús més gran de la vanil·lina és com a aromatitzant, generalment en aliments dolços. Les indústries de gelats i xocolata en conjunt representen el 75% del mercat de la vanil·lina com a aroma, amb quantitats més petites que s'utilitzen en conserves i productes de forn. La vanil·lina també s'utilitza en la indústria de les fragàncies, en perfums i per amagar olors o gustos desagradables en medicaments, pinsos per al bestiar i productes de neteja.També s'utilitza en la indústria del sabors, especialment per perfils cremosos com el refresc de nata.

#### Usos en medicina i/o investigació clínica

La vanil·lina ha despertat interès en alguns estudis relacionats amb possibles aplicacions medicinals. No obstant això, cal destacar que la majoria d'aquests estudis es troben en fases inicials i es necessita més recerca per confirmar i comprendre plenament els possibles beneficis per la salut.
Un dels estudis més destacats i amb gran importància, és la capacitat que té la vanil·lina per la prevenció i tractament del càncer i de la carcinogènesis. El càncer és una de les principals malalties a estala internacional i amb un gran impacte social. De manera que, utilitzar a vanil·lina com un component vital d'aliments fucionals anticancerosos pot ajudar a reduir les taxes d'aquesta malaltia.
Les principals accions de la vainil·lina a nivell anticàncer són les següents:
| Lloc d'afecció | Mecanisme d'acció |
| Cèl·lules somàtiques de medul·la òssea (Ratolí i Drosophila) | Reduir la taxa de mutació induida per metilmetà i mitomicina C, és a dir, efectes antagonistes a la genotoxicitat d'aquestes substàncies. |
| Cèl·lules somàtiques de la Drosophila melanogaster | Efecte antimutagènic sobre N-etil-N-nitrosurea, N-metil-N-nutrosurea, metanosulfonat d'etil i bleomicina. |
| Colon humà | Induir l'apoptosi en cèl·lules canceroses HT-29, obtenint la capacitat de prevenció del càncer de colon. |
| Pulmó humà | Regular negativament l'expressió de Cav-1 i endarrerir la metàstasi en cèl·lules de càncer de pulmó (NCI-H460). |
Altres àrees d'investigació que inclouen i calen destacar són:
* Propietats Antioxidants: Té la capacitat de combatre l'estrès oxidatiu a les cèl·lules. Això podria tenir implicacions en la prevenció de malalties relacionades amb l'envelliment i la oxidació cel·lular.
* Efectes Antiinflamatoris: Interfeix en la alliberació de citoquines proinflamatòries, com el factor de necrosis tumoral alfa. A més a més, són capaces d'influir en diverses vies de senyalització cel·lular associades amb resposta inflamatòria, com la vía del factor nuclear kappa B. (NF-kB).
* Activitat Antimicrobiana: Pot tenir una aplicació important en la lluita contra les infeccions bacterianes resistents, utilitzant-se com a tractament d'infeccions.

## Referències

* ↑ «vanil·lina». Cercaterm | TERMCAT. [Consulta: 16 gener 2022].
* ↑ «Vanillin» (en anglès). PubChem. National Library of Medicine. [Consulta: 16 gener 2022].
* ↑ Ortuño Sánchez, Manuel Francisco. Manual práctico de aceites esenciales, aromas y perfumes (en castellà). aiyana ediciones, 2006-09, p. 92. ISBN 978-84-934522-1-6.
* ↑ Kirk-Othmer. «Vanillin». A: Kirk-Othmer Encyclopedia of Chemical Technology, Index to Volumes 1 - 26 (en anglès). John Wiley & Sons, 2007-03-23, p. 812-825. ISBN 978-0-471-48496-7.
* ↑ Mora Pastor, Juan; Maestre Pérez, Salvador Enrique. Fundamentos científicos de la heladería (en castellà). Universidad de Alicante, 2017-11-06, p. 269. ISBN 978-84-9717-534-0.
* 1 2 3 4 5 6 Kroenke, Candyce H.; Michael, Yvonne L.; Poole, Elizabeth M.; Kwan, Marilyn L.; Nechuta, Sarah «Postdiagnosis social networks and breast cancer mortality in the After Breast Cancer Pooling Project» (en anglès). Cancer, 123, 7, 4-2017, pàg. 1228–1237. DOI: 10.1002/cncr.30440. ISSN: 0008-543X.
* ↑ Olatunde, Ahmed; Mohammed, Aminu; Ibrahim, Mohammed Auwal; Tajuddeen, Nasir; Shuaibu, Mohammed Nasir «Vanillin: A food additive with multiple biological activities» (en anglès). European Journal of Medicinal Chemistry Reports, 5, 8-2022, pàg. 100055. DOI: 10.1016/j.ejmcr.2022.100055.
* ↑ Gallage, Nethaji J.; Møller, Birger Lindberg «Vanillin–Bioconversion and Bioengineering of the Most Popular Plant Flavor and Its De Novo Biosynthesis in the Vanilla Orchid» (en anglès). Molecular Plant, 8, 1, 1-2015, pàg. 40–57. DOI: 10.1016/j.molp.2014.11.008.
* ↑ «Analysis of Antimicrobial and Antibiofilm Activity of Human Milk Lactoferrin Compared to Bovine Lactoferrin against Multidrug Resistant and Susceptible Acinetobacter baumannii Clinical Isolates». [Consulta: 12 novembre 2023].